Pulkveža Brieža iela (Rīga)
Šis raksts ir par ielu Rīgā. Par citām jēdziena Pulkveža Brieža iela nozīmēm skatīt nozīmju atdalīšanas lapu. Pulkveža Brieža iela ir Rīgas iela, Ziemeļu rajonā, Centra, Pētersalas-Andrejsalas, Skanstes apkaimēs. Pulkveža Frīdriha Brieža vārdā nosauktā iela sākas krustojumā ar Kalpaka bulvāri, Elizabetes un Strēlnieku ielām un beidzas krustojumā ar Pētersalas ielu un Ganību dambi. Pulkveža Brieža ielas kopējais garums ir 1010 metri. Tā sastāv no 4 braukšanas joslām, kuras ielas posmā no Hanzas ielas līdz Pētersalas ielai ir atdalītas.